text: Mere end hver 7. bilist kører på nedslidte dæk
  02 oktober 2012 kl. 13.39
  Sidste efterår afslørede et tjek, at mere end hver 7. bilist kører på nedslidte dæk. I løbet af denne uge vil 10.000 bilister igen blive tjekket.
  16 pct. af bilisterne kører på nedslidte dæk, der udgør en betydelig sikkerhedsrisiko ? og en fjerdedel af de slidte dæk er decideret ulovlige. Sådan lød resultatet sidste efterår, efter opmåling af dybden på dækmønsteret på over 10.000 biler.
  Dækkontrollen bliver gennemført på udvalgte p-pladser landet over af Euromaster, der er datterselskab af dækproducenten Michelin.
  De bilister, der får målt mønsteret på deres dæk, vil efterfølgende få en seddel i frontruden med besked om, hvor slidte deres dæk er ? markeret ved enten rødt, gult eller grønt lys.
  Dækmønsteret skal være mindst 1,6 mm for at overholde loven.
  Ud over, at det kan give en hilsen fra færdselspolitiet i form af en bøde, så betyder det meget for sikkerheden, at dækkene er i orden, så bilen kan få vejgreb på en våd kørebane.
  